# Spilleregler til SUPER YATZY

# Det skal du bruge for at spille:

6 terninger

et raflebæger

en point tavle

# Antal spillere:

minimum 1 og op til det antal man ønsker at være med

# Sådan spiller du SUPER Yatzy

Den første spiller starter.

Hver spiller skal forsøge at matche så mange af de terningkombinationer, der fremgår af point tavlen. Rækkefølgen af disse kombinationer er valgfri.

Når en spiller står for tur, får denne højst 3 kast med et valgfrit antal terninger. Spilleren må selv bestemme hvilke og hvor mange terninger der skal kastes om for at forsøge at matche en ikke udfyldt kombination på point tavlen.

Vinderen er den som har den højeste pointsum, når de enkelte spilleres pointsum regnes sammen og sammenlignes.

Det er muligt at få highscore i følgende 3 kategorier: Største sejr, Flest point i øverste sektion, Flest point i nederste sektion.

# Kombinations mulighederne:

ENERE: Det gælder om at slå et så stort antal ettere som muligt. Hver ener giver et point.

TOERE-SEKSERE: Samme regel som for enerne. Hver ens terning giver point efter antal øjne på terningen.

BONUS: En spiller som får en totalsum på 84 point eller over på øverste sektion af point-tavlen får en bonus på 50 point ekstra.

ET PAR: to terninger, der har samme antal øjne. Fx. 2 seksere = 12 point. .

TO PAR: Slå to forskellige par. Fx. 2 firere og 2 femmere = 18 point.

TRE PAR: Slå tre forskellige par. Fx. 2 toere + 2 firere + 2 seksere = 24 point.

3 ENS: Slå tre ens terninger. Fx. 3 seksere = 18 point.

4 ENS: Slå fire ens terninger. Fx. 4 treere = 12 point.

5 ENS: Slå fem ens terninger. Fx. 5 toere = 10 point.

2 X 3 ENS: To forskellige 3 ens. Fx. 3 femmere + 3 seksere = 33 point

LILLE STRAIGHT: Slå fem terninger i rækkefølge fra 1 til 5, giver 15 point.

STOR STRAIGHT: Slå fem terninger i rækkefølge fra 2 til 6, giver 20 point.

ROYAL STRAIGHT: Slå seks terninger i rækkefølge 1 til 6, giver 30 point.

FULDT HUS: Et par og tre ens, parret og de tre ens skal være forskellige. Fx. 2 firere + 3 toere = 14 point.

CHANCEN: Hvis et terningekast ikke kan anvendes til nogle af de ledige kombinationer, kan summen af øjnene påføres i feltet “Chancen”.

YATZY: Et kast, så alle terninger viser ens. Dette kast giver terningernes værdi + 50 point.

Yatzy er som udgangspunkt det bedste slag.

# Variation

## Man kan spille på flere måder fx. kan man beslutte fra start at man skal følge rækkefølgen på Yatzyblokken – at spille tvungen.

## Man starter med at slå efter enere. Får man ikke nogen er det ærgerligt, for næste gang skal man slå efter toere og så videre nedefter til man når Yatzy, og der håber man at være heldig at slå Yatzy i sine tre slag.

## GOD FORNØJELSE

## (har du spørgsmål så ring eller skriv til Gitte Micheelsen på 92 82 29 31 eller gmi@blind.dk)